কাঙ

জগন্নাথ প্রভুর কাঙ বারো রথযাত্রা ইলতায় আষাঢ় মাহাত অর হিন্দু ধর্মর উৎসব আহান। আমার বিষ্ণুপ্রিয়া মণিপুরি সমাজেও কাঙ উৎসব পালন করতারা। ভারতর ওড়িশা রাজ্য বারো পশ্চিমবঙ্গত এরে উৎসব এহান নিয়াম হারৌ ইয়া পালিত অর। দিগল বিচ্ছেদ অনার পিছেদে ভগবান শ্রীকৃষ্ণর বৃন্দাবনে আহানির নিঙশিঙে এরে উৎসব এহান আয়োজন করানি অরতা। ভারতর হাবিত্ত প্রসিদ্ধ রথযাত্রা ইলতাই ওড়িশার পুরীর  জগন্নাথ মন্দিরর রথযাত্রা। রথযাত্রা উৎসব উপলক্ষে নানান জায়গাত মেলার আয়োজন করানি অর।

 কাঙ উৎসব 
রথযাত্রার দিনে পুরীর জগন্নাথ মন্দির বারো দেশহার হাবি জগন্নাথ মন্দিরে জগন্নাথ, বলরাম, সুভদ্রা বারো সুদর্শন চক্র মূর্তি হাবির মুঙেদে নিকালিয়া থনা অর। অহানাত্ত তিনহান রথে (কোনো কোনো জায়গাত আকহান দাঙর রথে) বহিয়া দৌর পূজা করানি লমকরিয়া রথ উসুলানি অর। পুরীত রথ উসুলানিত হারি বছর লাখর গজে পূণ্যার্থী সমাগম অরতা।

বিষ্ণুপ্রিয়া মণিপুরি সমাজে রথর দিনে মান্ডপে রথর পালি দিতারা। এহানাত জগন্নাথ প্রভুর গুণ কীর্তন করিয়া 'জয়দেব' দিতারা। জয়দেব লমিতেগা হরিলুট প্রসাদ বারো খিচুড়ি খাওয়া দিতারা।

রথযাত্রা বারো কাঙ উৎসব এহান ৮ দিন থার, এর পিছেদে ৯ নম্বর দিনে পিছর রথ বারো ফিরার রথ উসুলানির মাধ্যমে উৎসবহান লমানি অর।